Natwar Němske Pazlicy
– ST Marijina hwězda 2:3 (1:0)
Zestawa hosći: Matik – Wróbl (84. Czapik), Škoda, Łušćanski, Lipič, T. Jurš (61. Rab), Sbjeznie, Bělk, Schmidt (46. Pakoßnick), Winkler, D. Jurš
Při rjanym słónčnym wjedrje podaštej so wobě koparskej zastupnistwje Sportoweho towarstwa Marijineje hwězdy do Němskich Pazlic. W předehrě poradźi so klóšterskej rezerwje njerozsudne 1:1. Wrota za ST Marijinu hwězdu II třělił bě Měrko Korjeńk.
Prěnje mustwo ST Marijineje hwězdy chcyše z dobyćom 5. městno w tabulce zakitować. W spočatnej fazy wšak mějachu domjacy dwě dobrej móžnosći (8., 12.). 1:0 poradźi so jim w 15. min. přez Neubauera. Wólny kop z połlěweje pozicije bu w šěsnatce hišće wotfalšowany. Jeno tři mjeńšiny pozdźišo ležeše bul we wrotach domjacych. Po dołhim pasu Škody přelesći Dawid Jurš přećiwniskeho wrotarja, jako jeho přezběhny. Sudnik pak pokaza na nimohru. Pančičenjo mějachu wjace hrajnych podźělow, hosćićeljo pak lěpše móžnosće. Jeničku wulku składnosć za wurunanje měješe Łušćanski krótko do połčasa, jako steješe nadobo sam před wrotarjom.
bos_Latn tur_Latn lim_Latn szl_Latn szl_Latn